ئیسحاق ئاسیمۆڤ
ئیسحاق ئاسیمۆڤ (بە ئینگلیزی: Isaac Asimov) (لەدایکبووی ٢ی کانونی دووەمی ١٩٢٠ – مردووی ٦ی نیسانی ١٩٩٢). نووسەری ئەمریکی و مامۆستای زیندەکیمیا بووە لە زانکۆی بۆستن. لە ماوەی ژیانیدا ئاسیمۆڤ لەگەڵ ڕۆبەرت ئەی ھاینلاین و ئارسەر سی کلارک بە یەکێک لە سێ گەورەترین نووسەرنی خەیاڵی زانستی دادەنران.

نووسەرێکی بەتوانایە، زیاتر لە ٥٠٠ کتێبی نووسیوە یان دەستکاری کردووە.  ھەروەھا مەزەندە دەکرێت ٩٠ ھەزار نامە و پۆستکارتی نووسیبێت. ئاسیمۆڤ بە چیرۆکی زانستی خەیاڵی ناسراوە، ھەروەھا لە چەشنی نھێنی و خەیاڵی چیرۆکی نووسیوە، زۆرێک لە چیرۆکە ناخەیاڵیەکانیش نووسیوە.

بەناوبانگترین بەرھەمی ئاسیمۆڤ زنجیرەی فاوندەیشنە. سێ پەرتووکی یەکەمیان خەڵاتی ھوگۆی بەدەستھێنا بۆ باشترین زنجیرەی ھەموو کاتەکان"لە ساڵی ١٩٦٦.

ھەروەھا زیاتر لە ٣٨٠ کورتە چیرۆکی نووسیوە، لەنێویاندا ڕۆمانی زانستی خەیاڵی کۆمەڵایەتی «Nightfall» کە لە ساڵی ١٩٦٤ لەلایەن نووسەرانی زانستی خەیاڵی ئەمریکاوە وەک باشترین کورتە چیرۆکی زانستی خەیاڵی لە ھەموو کاتێکدا ھەڵبژێردرا.

ھەروەھا سەرۆکی کۆمەڵەی مرۆڤدۆستانی ئەمریکی بووە.

ژیان 
ژیانێکی باشم ھەبووە و ھەموو ئەو شتانەم بە ئەنجام گەیاندووە کە ویستمە، زیاتر لەوەی کە چاوەڕێم دەکرد.

«ئاسیمۆڤ» ١٩٩٠

سەرەتای ژیانی 
ئاسیمۆڤ لە شاری پترۆڤیچی، ڕووسیا لەدایکبووە، لە بەروارێکی نادیار لە نێوان ٤ی تشرینی یەکەمی ١٩١٩ و ٢ی کانونی دووەمی ١٩٢٠. ئاسیمۆڤ لە ٢ی کانونی دووەم یادی لەدایکبوونی خۆی کردەوە.

دایک و باوکی ئاسیمۆڤ بریتی بوون لە ئانا ڕەچەڵ و جودا ئاسیمۆڤ کە خێزانێکی جووی ڕووسی بوون. ناوی ئیسحاق بە ناوی ئیسحاق بێرمان باوکی دایکییەوە ناونراوە. ئاسیمۆڤ لە بارەی باوکییەوە نووسیوویەتی «باوکم سەرەڕای خوێندنی وەک جوولەکەیەکی ئۆرتۆدۆکس، بەڵام لە دڵەوە ئۆرتۆدۆکس نەبووە»، ھەروەھا وتوویەتی کە «ئەو نزا بێشومارانەی نەدەخوێندەوە کە بۆ ھەموو کارێک دیاریکرابوون، ھەرگیز ھیچ ھەوڵی نەدەدا فێری نزاکانم بکات».

بەستەرە دەرەکییەکان 
 ئاسیمۆڤ ئۆنلاین، کۆگایەکی فراوانە بۆ زانیاری دەربارەی ئاسیمۆڤ، لەلایەن ئێدوارد سێیلەری ئارەزومەندی ئاسیمۆڤەوە پارێزگاری لێدەکرێت.
 ئیسحاق ئاسیمۆڤ لە بنکەدراوەی خەیاڵی ئینتەرنێت.
 ئیسحاق ئاسیمۆڤ لە لیستی پەرتووکەکانی ئینتەرنێت.
 بەرھەمەکانی ئیسحاق ئاسیمۆڤ لە پەرتووکخانەی کراوە.
 کارەکانی ئیسحاق ئاسیمۆڤ لە پرۆژەی گوتنبێرگ.
 کارەکانی ئیسحاق ئاسیمۆڤ یان دەربارەی ئیسحاق ئاسیمۆڤ لە ئەرشیفی ئینتەرنێت.
 کارەکانی ئیسحاق ئاسیمۆڤ لە لیبریڤۆکس (پەرتووکی دەنگی گشتی).
 ئیسحاق ئاسیمۆڤ لە بنکەدراوەی ئینتەرنێتی فیلمەکان.
 ڕێبەری سپۆیڵەر - لادنی جێنکنز بۆ ئیسحاق ئاسیمۆڤ، پێداچوونەوە بە ھەموو پەرتووکەکانی ئاسیمۆڤ.

سەرچاوەکان 

مردووانی ١٩٩٢
نووسەرە کوڕە ئەمریکییەکانی سەدەی بیستەم
ڕۆماننووسانی ئەمریکیی سەدەی ٢٠ەم
لەدایکبووانی سەدەی ٢٠ەم
مولحیدانی ئەمریکا
ڕۆماننووسانی پیاوی ئەمریکی
گەلی ئەمریکی بە ڕەچەڵەک ڕووسی-جوولەکە
نووسەرانی خەیاڵی زانستیی ئەمریکی
نووسەرانی کورتەچیرۆکی ئەمریکی
گومانباوەڕە ئەمریکییەکان
خەڵکی زانستی خەیاڵی ئاسیمۆڤ
شرۆڤەکارانی کتێبی پیرۆز
دەرچووانی ئامادەیی کوڕان (بروکلین)
ڕەخنەگرانی ئایینەکان
ئەندامانی ئەکادێمیای ئەمریکیی ھونەر و زانست
جووە ئەمریکییەکان لە سەربازی
فێمینیستە جووەکان
پیاوە فێمینیستەکان
ھاووڵاتییە سروشتییەکانی ویلایەتە یەکگرتووەکانی ئەمریکا
نووسەران دەربارەی ئایین و زانست